CELEX: 62010TA0379
Language: ro
Date: 2013-09-16 00:00:00
Title: Cauzele conexate T-379/10 și T-381/10: Hotărârea Tribunalului din 16 septembrie 2013 — Keramag Keramische Werke și alții/Comisia ( „Concurență — Înțelegeri — Piețele belgiană, germană, franceză, italiană, olandeză și austriacă ale produselor și accesoriilor pentru baie — Decizie de constatare a unei încălcări a articolului 101 TFUE și a articolului 53 din Acordul privind SEE — Coordonare a creșterilor de preț și schimb de informații comerciale sensibile — Durata încălcării — Dreptul la apărare — Acces la dosar — Caracter imputabil al comportamentului ilicit” )

9.11.2013   
            
            
               RO
            
            
               Jurnalul Oficial al Uniunii Europene
            
            
               C 325/26
            
         Hotărârea Tribunalului din 16 septembrie 2013 — Keramag Keramische Werke și alții/Comisia
   (Cauzele conexate T-379/10 și T-381/10) (1)
   
   (Concurență - Înțelegeri - Piețele belgiană, germană, franceză, italiană, olandeză și austriacă ale produselor și accesoriilor pentru baie - Decizie de constatare a unei încălcări a articolului 101 TFUE și a articolului 53 din Acordul privind SEE - Coordonare a creșterilor de preț și schimb de informații comerciale sensibile - Durata încălcării - Dreptul la apărare - Acces la dosar - Caracter imputabil al comportamentului ilicit)
   2013/C 325/44
   Limba de procedură: engleza
   
      Părțile
   
   
      Reclamante: Keramag Keramische Werke AG (Ratingen, Germania), Koralle Sanitärprodukte GmbH (Vlotho, Germania), Koninklijke Sphinx BV (Maastricht, Țările de Jos), Allia SAS (Avon, Franța), Produits Céramique de Touraine SA (Selles-sur-Cher, Franța), Pozzi Ginori SpA (Milano, Italia) (cauza T-379/10); Sanitec Europe Oy (Helsinki, Finlanda) (cauza T-381/10) (reprezentanți: J. Killick, barrister, I. Reynolds, solicitor, și P. Lindfelt și K. Struckmann, avocați)
   
      Pârâtă: Comisia Europeană (reprezentanți: F. Castillo de la Torre și F. Ronkes Agerbeek, agenți, asistați de B. Kennelly, barrister)
   
      Obiectul
   
   Cu titlu principal, cerere de anulare în parte a Deciziei C(2010) 4185 final a Comisiei din 23 iunie 2010 privind o procedură în temeiul articolului 101 TFUE și al articolului 53 din Acordul privind SEE (Cazul COMP/39.092 — Produse și accesorii pentru baie) și, cu titlu subsidiar, cerere de reducere a amenzii aplicate reclamantelor prin această decizie
   
      Dispozitivul
   
   
               1.
            
            
               Anulează articolul 1 alineatul (1) punctul 6 din Decizia C(2010) 4185 final a Comisiei din 23 iunie 2010 privind o procedură în temeiul articolului 101 TFUE și al articolului 53 din Acordul privind SEE (Cazul COMP/39.092 — Produse și accesorii pentru baie) în măsura în care Comisia Europeană concluzionează la acest punct că, pe de o parte, Allia SAS și Produits Céramique de Touraine SA au participat la o încălcare referitoare la o înțelegere pe piața franceză în perioada 25 februarie 2004-9 noiembrie 2004 și că, pe de altă parte, Pozzi Ginori SpA a participat la o încălcare referitoare la o înțelegere pe piața italiană într-o altă perioadă decât 14 mai 1996-9 martie 2001.
            
         
               2.
            
            
               Anulează articolul 2 alineatul (7) din Decizia C(2010) 4185 final în măsura în care cuantumul total al amenzii aplicate Keramag Keramische Werke AG, Koralle Sanitärprodukte GmbH, Koninklijke Sphinx BV, Pozzi Ginori și Sanitec Europe Oy depășește 50 580 701 euro.
            
         
               3.
            
            
               Respinge în rest acțiunea.
            
         
               4.
            
            
               Keramag Keramische Werke, Koralle Sanitärprodukte, Koninklijke Sphinx, Allia, Produits Céramique de Touraine, Pozzi Ginori și Sanitec Europe suportă trei sferturi din propriile cheltuieli de judecată.
            
         
               5.
            
            
               Comisia suportă un sfert din cheltuielile de judecată efectuate de Keramag Keramische Werke, de Koralle Sanitärprodukte, de Koninklijke Sphinx, de Allia, de Produits Céramique de Touraine, de Pozzi Ginori și de Sanitec Europe, precum și propriile cheltuieli de judecată.
            
         
      (1)  JO C 301, 6.11.2010.